Document ID: /fineweb-2-swissfilter-quality_10-filterrobots/filtered/05600.jsonl.gz/81

FRIBOURG – Košarkaška reprezentacija Švajcarske pobedila je favorita u gupi Rusiju 79 – 77, u kvalificajama za Evropsko prvenstvo 2015.
Rerezentacija Švajcarske je u kfalifikacionoj utakmici koju je juče odigrala u Fribourgu, ostvarila istorijsku pobedu nad reprezentacijom Rusije 79 – 77. Za reprezentaciju Švajcarske nastupio je i naš Dušan Mlađan koji je sa svojih 24 poena doprineo ovoj pobedi.
U gupi sa Švajcarskom i Rusijom nalaze se takođe i reprezentacija Italije sa kojom će švajcarci odmeriti snage već u narednoj utakmici sledeće nedelje.
Dušan Mlađan (Beograd, 16. novembar 1986) je švajcarski košarkaš srpskog porekla. Trenutno nastupa za Radnički Kragujevac. Sin je nekadašnjeg košarkaša Milana Mlađana.
Debitovao je u švajcarskom prvenstvu sa 17. godina u dresu Lugana, i već u prvoj sezoni je imao prosek od 18 poena po utakmici. Tokom 2005. bio je na probama u Ostendeu, Crvenoj zvezdi, Bjeloj ali je uspeo da potpiše ugovor sa italijanskim prvoligašem Udinama, gde je odigrao 11 utakmica.
U decembru 2006. odlazi u Ređo Kalabriju italijanskog drugoligaša i sa njima je odigrao 13 utakmica uz prosek od 9,6 poena. Narednu sezonu je počeo u dresu Varezea ali je za njih odigrao samo jedan meč i u januaru 2008. se vratio u Lugano Tajgerse. Tu je do kraja sezone odigrao 11 utakmica i imao 21 poen prosečno po meču. Naredne sezone je opet pokušavao u italijanskim klubovima Montegranaru i Rosetu ali nije uspeo da se nametne pa se opet vratio u Lugano. Naredne tri sezone je pružao sjajne partije u švajcarskoj ligi, i bio jedan od najboljih strelaca tamošnjeg šampionata. U sezoni 2012/13. imao je prosečno 20. poena po meču. U avgustu 2013. potpisao je ugovor sa Radničkim iz Kragujevca. Mlađan je standardan član košarkaške reprezentacije Švajcarske.